Lavere risiko for dårlig timing.
Når du oppretter en spareavtale, sparer du en fast sum til et fast tidspunkt hver måned. Når fondsandelene kjøpes jevnlig reduseres risikoen for å kjøpe mye på et spesielt ulønnsomt tidspunkt. Over tid kjøper du derfor automatisk litt når det er billig og litt når det er dyrt, helt uten at du trenger å gjøre noe. På denne måten oppnår du en fin gjennomsnittskurs på investeringen din over tid.
Mer for pengene når det er billig.
Det kan være vanskelig å kjøpe etter et kraftig kursfall. Som regel er det da frykten for tap er størst. Men når kursen har falt får du flere fondsandeler for samme sparebeløp fordi hver andel da koster mindre. Når børsen etter hvert snur oppover igjen, har du flere andeler som øker i verdi. Gjennom å ha en spareavtale drar du nytte av svingninger i markedet, og kan derfor tjene på at børsen svinger fra tid til annen.